આંગડિયાના વ્યવસાય સાથે જોડાયેલા હિતેશ પટેલ જણાવે છે કે, એક સમય હતો જ્યારે નવરાત્રિ-દિવાળીના સમયમાં આંગડિયાવાળા રાત્રે નવ વાગ્યા સુધી ગાદી છોડીને ઉભા નહોતા થઈ શકતા, પણ આજે હાલત એવી છે કે, છ વાગ્યા પછી તો કોઈ દેખાતું જ નથી. વેપારીઓ જીએસટીને કારણે પારાવાર પરેશાની ભોગવી રહ્યા છે. જેના કારણે માર્કેટમાં રુપિયો ફરતો બંધ થઈ ગયો છે. વેપારીઓ પાસે માલ તો પડ્યો છે, પણ તેનું કોઈ લેવા નથી. અધૂરામાં પૂરું જીએસટીએ મોકાળ વધારી દીધી છે. દિવાળીને હવે ગણતરીના દિવસો બાકી રહ્યા છે, પણ તેની કોઈ અસર માર્કેટ પર દેખાતી જ નથી. આટલી ખરાબ સ્થિતિ મેં છેલ્લા પાંચ વર્ષમાં ક્યારેય નથી જોઈ.